**De multe ori..**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De multe ori îţi pierzi speranţa,

De multe ori, descurajat

Tu mergi prin valea de suspine

Şi spui că Domnul te-a uitat!

Dar El, veghează.. te priveşte

Cu ochi de Tată, Iubitor

Şi Glasul Lui iar îţi vorbeşte:

-"Să nu te temi.. Biruitor,

Eu te-am purtat.. şi te port încă

Pe Braţul Meu, Ocrotitor...

Chiar dacă eşti pe vârf de stâncă

Sau în adâncul mărilor !

Când simţi că parcă Cerul tace

Şi nu mai vezi nici un răspuns:

În Mâna Mea, găsi-vei pace,

Iar Harul Meu va fi de-ajuns!"

17.08.2019